
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«27» красавіка 2026 г.
	№ 57
	                             г. Масква



Аб унясенні змяненняў у некаторыя рашэнні Камісіі
Мытнага саюза ў дачыненні да асобных відаў 
модуляў святлодыёдных (LED)
У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), пунктамі 7 і 16 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Пункт 7 Рашэння Камісіі Мытнага саюза ад 27 лістапада 2009 г. № 130 «Аб адзіным мытна-тарыфным рэгуляванні Еўразійскага эканамічнага саюза» дапоўніць падпунктам 7.1.93 наступнага зместу:
«7.1.93. Модулі святлодыёдныя (LED), якія класіфікуюцца кодам 8539 51 900 1 ТН ЗЭД ЕАЭС, прызначаны для вытворчасці лямпаў святлодыёдных (LED) і ўвозяцца ў Рэспубліку Беларусь у сукупным аб’ёме не большым за 38 000 000 штук, у Рэспубліку Казахстан у сукупным аб’ёме не большым за 30 000 000 штук і ў Кыргызскую Рэспубліку ў сукупным аб’ёме не большым за 23 000 000 штук.
Указаная тарыфная льгота прадастаўляецца пры наяўнасці дакумента, выдадзенага ўпаўнаважаным органам выканаўчай улады Рэспублікі Беларусь, Рэспублікі Казахстан або Кыргызскай Рэспублікі адпаведна, які пацвярджае прызначэнне тавараў у адпаведнасці з абзацам першым гэтага падпункта і ўтрымлівае звесткі аб наменклатуры і колькасці такіх тавараў (у кілаграмах і штуках), а таксама аб арганізацыях, якія ажыццяўляюць іх увоз.
Тарыфная льгота, прадугледжаная гэтым падпунктам, прадастаўляецца ў дачыненні да тавараў, якія змяшчаюцца (змешчаны) пад мытную працэдуру выпуску для ўнутранага спажывання, у дачыненні да якіх дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваны мытным органам Рэспублікі Беларусь, мытным органам Рэспублікі Казахстан або мытным органам Кыргызскай Рэспублікі адпаведна з даты ўступлення ў сілу Рашэння Савета Еўразійскай эканамічнай камісіі ад 27 красавіка 2026 г. № 57 па 30 чэрвеня 2028 г. уключна.
[bookmark: _GoBack]Выкарыстанне тавараў, у дачыненні да якіх прымяняецца тарыфная льгота, дапускаецца з мэтай, указанай у абзацы першым гэтага падпункта, і выключна на тэрыторыі Рэспублікі Беларусь, тэрыторыі Рэспублікі Казахстан або тэрыторыі Кыргызскай Рэспублікі адпаведна. Рэалізацыя (продаж) указаных тавараў дапускаецца толькі асобам, якія зарэгістраваны ў Рэспубліцы Беларусь, Рэспубліцы Казахстан або Кыргызскай Рэспубліцы адпаведна і з’яўляюцца вытворцамі святлодыёднай прадукцыі (далей – прадпрыемствы-вытворцы).
Указаныя абмежаванні па карыстанні і (або) распараджэнні таварамі, змешчанымі пад мытную працэдуру выпуску для ўнутранага спажывання з прымяненнем указанай тарыфнай ільготы, дзейнічаюць:
пры змяшчэнні гэтых тавараў пад указаную мытную працэдуру прадпрыемствамі-вытворцамі – да моманту паступлення тавараў на склад прадпрыемства-вытворцы, але не больш за 5 гадоў з дня выпуску такіх тавараў у адпаведнасці з мытнай працэдурай выпуску для ўнутранага спажывання;
пры змяшчэнні гэтых тавараў пад указаную мытную працэдуру асобамі, якія не з’яўляюцца прадпрыемствамі-вытворцамі, – да моманту рэалізацыі (продажу) тавараў прадпрыемствам-вытворцам, але не больш за 5 гадоў з дня выпуску такіх тавараў у адпаведнасці з мытнай працэдурай выпуску для ўнутранага спажывання.
Дакументам, які пацвярджае паступленне тавараў на склад прадпрыемства-вытворцы або іх рэалізацыю (продаж) прадпрыемству-вытворцу, з’яўляецца акт прыёму або прыёму-перадачы такіх тавараў або яго копія.».
2. У пункце 15 Парадку прымянення вызвалення ад выплаты мытных пошлін пры ўвозе асобных катэгорый тавараў на адзіную мытную тэрыторыю Мытнага саюза, зацверджанага Рашэннем Камісіі Мытнага саюза ад 15 ліпеня 2011 г. № 728, лічбы «7.1.92» замяніць лічбамі «7.1.93».
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

